burgasdotpro/wikipedia huggingface dataset:
Miroslav Žbirka

Miroslav „Miro“ Žbirka, známy aj ako Meky Žbirka (* 21. október 1952, Bratislava – † 10. november 2021, Praha), bol slovenský spevák a skladateľ, spoluzakladateľ a bývalý člen skupiny Modus, s ktorou v roku 1977 získal spolu s Jankom Lehotským a Marikou Gombitovou Zlatú Bratislavskú lýru za skladbu „Úsmev“. Je tiež bývalým členom skupiny Limit, s ktorou sa neskôr vydal na sólovú dráhu. V roku 1982 sa stal prvým slovenským Zlatým slávikom.
Ako jeden z najpopulárnejších spevákov Československa 80. rokov mal úspech aj po roku 1989, keď naďalej vyhrával slovenské a české hudobné ceny. Svoj pätnásty a posledný štúdiový album "Posledné veci" (2022) stihol rozpracovať a naspievať ešte pred svojou smrťou v novembri 2021.
Detstvo a vplyvy.
Miroslav Žbirka, taktiež nazývaný Miro alebo Meky, bol synom Slováka Šimona Žbirku z Trnavej Hory a Angličanky Ruth Galeovej z Londýna. Zoznámili sa v roku 1943 v Londýne v severolondýnskej štvrti Muswell Hill, keď česko-slovenský vojak Šimon Žbirka omylom vypil nápoj patriaci Ruth. O rok neskôr sa zosobášili a po skončení vojny žili v Bratislave. Miroslava Žbirku matka učila anglický jazyk a podporovala ho aj v hudbe, ku ktorej ho priviedli starší bratia Jason a Anton. Vzhľadom na anglické korene rodiny nemali súrodenci so získavaním zahraničných gramoplatní problém, a tak sa bez problémov dokázali orientovať v nových zahraničných hudobných smeroch. Bratia Žbirkovci radi hrávali skladby svojich obľúbených interpretov, čo bolo podnetom aj pre mladého Miroslava. Prezývku „Meky“ získal Miroslav už ako dieťa. Pomenoval ho tak kamarát, ktorý ju odvodil od mien známych ľudí, ktoré sa začínali na „Mc“ alebo „Mac“ [mek] ako napríklad McCartney. 
Začiatok kariéry.
Prvé kroky jeho kariéry viedli na bratislavské Račianske mýto, kde hrával skladby pre seba i kamarátov. Zväčša išlo o repertoár skupín The Beatles, The Rolling Stones, Elvisa Presleyho či iných populárnych hudobníkov. Jeho devízou popri hre na gitare bola aj angličtina a texty, ktoré vďaka mame nemal iba odpočúvané z rádia a nahrávok. Istých kvalít si všimol aj muž, ktorý Žbirku v jeho šestnástich rokoch oslovil a poslal ho do klubu ROH, kde mala skúšať kapela hľadajúca gitaristu. Stretnutie dopadlo úspešne a Žbirka sa nadlho stal súčasťou slovenských poloprofesionálnych i profesionálnych kapiel. V sedemdesiatych rokoch pôsobil v Orchestri Gustáva Broma a v Orchestri Gustáva Offermanna, s ktorými absolvoval mnohé zahraničné zájazdy. Neskôr sa preslávil ako člen skupiny Modus, jednej z najvýznamnejších skupín v histórii slovenskej populárnej hudby. V roku 1980 začal svoju úspešnú sólovú kariéru.
Osobný život.
S prvou manželkou Helgou má dcéru Denisu, s druhou manželkou Kateřinou má dcéru Lindu a syna Davida. Žil v Prahe. Zomrel 10. novembra 2021 v Prahe na komplikovaný zápal pľúc.
Diskografia.
Štúdiové albumy.
Pôvodné:
Exportné:
Detské:
Koncertné:
Kompilačné:
Muzikály:
SP.
Pôvodné:
Exportné:
Piesne.
"Bližšie informácie v hlavnom článku: Zoznam piesní Miroslava Žbirku"
Chuj (jazyk)

Chuj (vyslov [čúch], , písané aj "chuh", "czuj", "chuje", "chuhe") je jazyk patriaci do chujskej (=čuchskej) vetvy patriacej do kanjobalsko-chujskej vetvy (t.j. kanjobalskej vetvy v širšom zmysle) mayských jazykov . Hovorí sa ním v provincii Huehuetenango v Guatemale a v Mexiku.
Chuj a ISO.
ISO do roku 2008 uvádzala namiesto jedného jazyka chuj nasledujúce dva samostatné jazyky (ktoré sa inak štandardne považujú za dialekty):
Na naliehanie odborníkov bolo toto delenie od roku 2009 zrušené a uvádza sa už len jeden jazyk chuj s kódom cac. 
Zápis jazyka.
Na zápis jazyka chuj sa používa modifikované latinské písmo :
Písmeno h sa používa v slovách začínajúcich na samohlásku, aby sa tým odlíšili o slov, ktoré začínajú na ráz.
Cievne zásobenie hlavy a krku

Cievne zásobenie hlavy a krku môžeme rozdeliť na 2 veľké skupiny:
Tepny krku a hlavy

Tepny krku a hlavy (lat. "arteriae colli et capitis")
Spoločná krčnica - "arteria carotis communis" (skr. ACC).
Spoločná krčnica je párová tepna, začínajúca v hrudnej dutine. Pravá ACC je vetvou plecovohlavového kmeňa (lat. "truncus brachiocephalicus"), ľavá ACC priamou vetvou oblúka srdcovnice (lat. "arcus aortae"). Ľavá ACC je z tohto dôvodu o niekoľko centimetrov dlhšia.
Spoločná krčná tepna sa ťahá z hrudnej dutiny do oblasti krku a prechádza cez horný hrudný otvor (lat. "apertura thoracis superior"). Na krku vedie po predných plochách priečnych výbežkov krčných stavcov (lat. "processus transversus costae") a po svaloch, ktoré ich pokrývajú, nabok od pažeráka (lat. "oesophagus") a priedušnice (lat."trachea"). V tomto priebehu je krytá svalom kývača hlavy (lat. "musculus sternocleidomastoideus") a strednou krčnou pokrývkou, do ktorej je zavzatý kľúčnojazylkový sval (lat. "musculus omohyoideus"). Pri ACC bližšie k povrchu kože je uložená vnútorná hrdlová žila (lat. "vena jugularis interna") a viac vzadu - v žliabku vytvorenom týmito cievami - prebieha X. hlavový nerv - blúdivý nerv (lat. "nervus vagus").
Spoločná krčná tepna nemá v celom svojom priebehu žiadne vetvy a vo výške horného okraja štítnej žľazy sa delí na vonkajšiu krčnicu (lat. "arteria carotis externa") a vnútornú krčnicu (lat. "arteria carotis interna"). V mieste rozdelenia je drobné teliesko - krčnicové klbko ("glomus caroticum" / "paraganglion caroticum"), ktoré slúži ako chemoreceptor vnútorného prostredia, a rozšírená časť spoločnej krčnej tepny, označovaná ako krčnicová zátoka ("bulbus" alebo "sinus caroticus").
Vonkajšia krčnica - arteria carotis externa (skr.ACE).
Vonkajšia krčnica smeruje najskôr nahor a dopredu, spočiatku prebieha vnútorne (mediálne), no neskôr hlavne navonok (laterálne) od vnútornej krčnice (lat. "arteria carotis interna", skr. ACI). Spočiatku je tepna uložená tesne pod povrchom, prekrytá iba platyzmou (lat. "musculus platysma") a povrchovou krčnou pokrývkou (lat. "fascia colli superficialis"). V ďalšom priebehu sa ukladá za zadné bruško dvojbruchého svalu (lat. "musculus digastricus") a za násadcovojazylkový sval (lat. "musculus stylohyoideus"). Ešte vyššie prebieha vonkašia krčná tepna v zasánkovovej jame (lat. "fossa retromandibularis"), kde je obklopená lalôčikmi príušnej (slinnej) žľazy (lat. "glandula parotis"). Vo výške krčka sánky (lat. "collum mandibulae") sa delí na svoje dve koncové vetvy: čeľustnú tepnu (lat."arteria maxillaris") a na spánkovú tepnu povrchovú (lat. "arteria temporalis superficialis").
ACE vydáva množstvo vetiev, ktoré delíme podľa ich topografického usporiadania do 4.skupín: prednú, strednú, zadnú a koncovú.
Trachea

Trachea môže byť:
Richard Genée

Richard Genée (celým menom Richard Franz Friedrich Genée, * 7. február 1823, Gdańsk, Poľsko - † 15. jún 1895, Baden, Rakúsko) bol rakúsky operetný libretista a skladateľ.
Životopis.
Narodil sa v rodine divadelníka. Mladosť prežil v Berlíne, kde navštevoval miestne gymnázium a po jeho skončení začal študovať medicínu. Štúdium nedokončil, rozhodol sa študovať hudbu.
V roku 1847 sa stal dirigentom v Danziger Stadttheater, ktoré v tom čase riadil jeho otec. Ako dirigent navštívil Tallinn (vtedy nazývaný „Reval“), Rigu, Kolín nad Rýnom, Aachen aj Düsseldorf.
Komponovať začal najprv opery, "Polyphem, oder ein Abenteuer auf Martinique" (1856) a "Geiger aus Tirol" (1857). Neskôr začal písať aj krátke operety, z ktorých najúspešnejšia bola "Der Musikfeind" (1862). V roku 1868 nastúpil ako dirigent do Theater an der Wien, ktoré bolo centrom viedenskej operety, a kde rok predtým bola premiéra jeho komickej opery pod názvom "Der schwartze Prinz". Libretá svojich diel si písal väčšinou sám. Čoskoro sa vďaka tejto skúsenosti stal prekladateľom francúzskych operiet od Offenbacha, Hervého, či Lecocqa.
V roku 1874 napísal libreto k Straussovej operete Netopier (Fledermaus), čo bol začiatok jeho kariéry jedného z najslávnejších libretistov klasickej viedenskej operety. V spolupráci s F. Zellom napísal ďalších 38 libriet pre viacerých skladateľov, napr. "Noc v Benátkach" ("Eine Nacht in Venedig") pre Straussa, "Boccaccia" pre Suppého, "Žobravého študenta" ("Ein Bettelstudent") či "Gasparoneho" pre Millöckera, "Die Carbonari" pre Zellera, "Ein Deutschmeister" pre Ziehrera a podobne. Okrem toho napísal vyše 20 prekladov francúzskych, či anglických operiet. Zell ani Genée neboli síce žiadni literárni géniovia, ale ich schopnosť spolupráce s hudobnými skladateľmi ako aj zohľadnenie ich požiadaviek a štýlu hudby značne dopomohli ku vzniku a následnému svetovému úspechu viedenskej operety.
Ludwig Moser

Ludwig Löwi Moser (* 18. jún 1833, Karlove Vary – † 27. september 1916) bol český podnikateľ a zakladateľ slávnej českej sklárne Moser.
Narodil sa v Karlovych Varoch (vtedy Karlsbad) v rodine krajčírskeho majstra. Matka Henriette Moser sa za slobodna volala Becher, ale príbuzenský vzťah medzi ňou a Janom Becherom, zakladateľom známej likérky, sa nedá z historických prameňov doložiť. Rodina žila najprv v Hroznětíne na Karlovarsku, ale koncom tridsiatych rokov sa presťahovala do Karlových Varov. 
V roku 1847 nastúpil na tri roky ako učeň k Andreasovi Mattonimu, ktorý bol jedným z najlepších brusičov skla v tamojšom kraji. Mattoni bol priekopníkom nového spôsobu konečnej úpravy skla, ktorý spočíval v tom, že kvalitný čistý leštený výrobok dotváral brusením a rytím. Tento spôsob úpravy skla sa v 50. rokoch 19. storočia stal najviac používaným.
Obdĺžnik

Obdĺžnik je druh mnohouholníka so štyrmi stranami – štvoruholník, pričom každé dve susedné strany obdĺžnika zvierajú navzájom pravý uhol. Dve a dve protiľahlé strany obdĺžnika sú rovnobežné a rovnako dlhé. Obdĺžnik má vždy dve strany dlhšie, ako ďalšie dve. Špeciálnym prípadom obdĺžnika je štvorec so štyrmi rovnako dlhými stranami. 
Matematické vzťahy.
Nech má obdĺžnik strany s dĺžkami „a“ a „b“. Potom platí:
Lekárstvo

Lekárstvo môže byť:
Camillo Walzel

Camillo Walzel (* 11. február 1829, Magdeburg, Nemecko – † 17. marec 1895, Viedeň, Rakúsko), známejší pod pseudonymom „F Zell“, pričom nie je jednoznačné, či písmeno „F“ je skratkou pre meno „Franz“, alebo „Friedrich“, bol rakúsky operetný libretista. V rokoch 1884 – 1889 bol tiež umeleckým riaditeľom v Theater an der Wien.
V spolupráci s Richardom Genée napísal 38 libriet pre viacerých skladateľov, napr. "Noc v Benátkach" ("Eine Nacht in Venedig") pre Straussa, "Boccaccia" pre Suppého, "Žobravého študenta" ("Ein Bettelstudent") či "Gasparoneho" pre Millöckera, "Die Carbonari" pre Zellera, "Ein Deutschmeister" pre Ziehrera a podobne. Okrem toho napísal vyše 20 prekladov francúzskych, či anglických operiet. Zell ani Genée neboli síce žiadni literárni géniovia, ale ich schopnosť spolupráce s hudobnými skladateľmi ako aj zohľadnenie ich požiadaviek a štýlu hudby značne dopomohli ku vzniku a následnému svetovému úspechu viedenskej operety.
Misijná spoločnosť svätého Vincenta de Paul

Misijná spoločnosť sv. Vincenta de Paul (lat. "Congregatio Missionis" - CM) je združenie kňazov, ktorí sa riadia rehoľnými pravidlami. Známi sú tiež pod menom lazaristi alebo vincentíni.
Rehoľu založil svätý Vincent de Paul v roku 1625, schválená bola pápežom Urbanom VIII. roku 1632. Okrem pastorácie sa lazaristi venujú charitatívnej činnosti, výchove kňazov, konajú misie, vedú duchovné cvičenia, starajú sa o starých, o chorých ľudí, siroty a osoby postihnuté mravným úpadkom. Meno „"lazaristi"“ dostali členovia združenia podľa opátstva sv. Lazára v Paríži, kde mali prvý dom.
Pôsobenie na Slovensku.
Na Slovensko prišla "Misijná spoločnosť sv. Vincenta de Paul" v roku 1918, v roku 1942 bola zriadená "slovenská viceprovincia", no po vojne ich komunistický režim umlčal. V roku 1990 vznikla samostatná "slovenská provincia".
Domy slovenskej provincie sú v týchto lokalitách:
Levitácia

Levitácia (slov. "vznášanie sa") je vznášanie sa. 
Rozlišuje sa vedecky podložená a nepodložená levitácia:
Levitácia sa údajne vyskytla u niektorých svätcov, keď boli v stave vytrženia. Známy je napríklad František z Assisi.
Congregatio Jesu

Congregatio Jesu (skratka CJ), pred rokom 2003 Inštitút preblahoslavenej Panny Márie ("Institutum Beatae Mariae Virginis", skratka IBMV), ľudovo anglické panny, je ženská rehoľná spoločnosť, ktorú založila Angličanka Mary Wardová v Nizozemsku (dnešné Holandsko), v meste Saint-Omer v roku 1609. Meno dostali od ľudí, ktorí ju aj jej spoločníčky jednoducho nazývali „anglické panny“. Tento názov sa prijal aj na pomenovanie rádu. Spolu so sestrami z Loretta (tieto sestry zatiaľ na Slovensku nepôsobia) tvoria jedno rehoľné spoločenstvo.
Vo svojej dobe sa rehoľa chápala ako príliš „novátorská“. Spiritualita, ktorú Mary Wardová prijala od jezuitov, spájala kontempláciu s rôznorodou apoštolskou činnosťou, ktorá bola v dobovom kontexte pre ženy netypická (vzdelávanie dievčat, katechéza, príprava k sviatostiam, pôsobenie v tajnej misii v Anglicku). Preto sa šírilo nepochopenie voči účinkovaniu žien, ktoré sa zriekli klauzúry až nakoniec pápež Urban VIII. v roku 1631 Inštitút Márie Wardovej rozpustil. Na pápežské uznanie si inštitút počkal až do 18. storočia kde prijali názov spoločnosti IBMV. Konštitúcie prevzali od sv. Ignáca z Loyoly v skrátenej verzii. A v júni 2003 sa naplnilo prianie Márie Wardovej: mať v názve meno Ježiš. Na Slovensko prišli v roku 1882.
Husotvaré

Husotvaré (iné názvy: zúbkozobce; staršie vrúbkatozobce, zastarano: "vtáci vrubozubí"; lat. "Anseriformes, Anatiformes") sú rad letcov. Medzi zúbkozobce patrí napríklad hus alebo kačica.
Charakteristika.
Sú to stredne veľké až veľké vtáky so zhora splošteným zobákom, ktorý má na konci rohovinový „nechet“. Na okraji zobáka sú priečne rohovinové zúbky na cedenie vody a bahna. Nohy majú krátke s blanou medzi troma prstami. Majú hustú vrstvu páperia. Väčšinou žijú v pároch.
Mary Wardová

Mary Wardová (* 23. január 1585, Ripon, Anglicko – † 30. január 1645, Heworth) bola zakladateľka spoločnosti Congregatio Jesu, ľudovo nazvané "anglické panny".
Vyrastala uprostred prenasledovania anglických katolíkov.
V roku 1606 vstúpila do kláštora klarisiek v St. Omeri vo Flandersku (dnešné Holandsko), ale čoskoro odišla a založila vlastný kláštor pre Angličanky. Neskôr ho zanechala a odišla do Anglicka spozávať ďalej svoju „cestu“. 
Po odchode z Anglicka spolu s niekoľkými spoločníčkami založila novú rehoľu v St. Omer. Myšlienkou jej spoločnenstva je byť v spojení s Bohom, slobodné pre službu ľuďom a otvorené pre ťažkosti svojej doby. Konštitúcie prebrala od sv. Ignáca z Loyoly, zakladateľa Spoločnosti Ježišovej.
Spolu s činnosťou anglických panien ktorá sa rozšírovala, vznikal aj odpor voči jej dielu, lebo novozaložená rehoľa sa javila príliš „moderná“ na svoju dobu ("zrieknutie sa klauzúry, apoštolské účinkovanie žien"…). Pápež Urban VIII. v roku 1631 jej inštitút rozpustil. Ju samotnú zatkli ako domnelú kacírku a 9 týždňov väznili v Mníchove v Angerskom kláštore. Rímsky inkvizičný súd nakoniec jej prípad ukončil s ospravedlnením, ale inštitút neobnovil.
Zomrela 30. januára 1645 vo svojej vlasti v nádeji, že „Boh má na všetko svoj čas“.
Pápežské uznanie spoločnosti získali v 18. storočí pod názvom "Institut Beatae Mariae Virginis". V roku 2003 sa inštitút premenoval na "Congregatio Jesu".
CITES

Convention on International Trade in Endangered Species of Wild Fauna and Flora - 
Dohovor o medzinárodnom obchode s ohrozenými druhmi voľne žijúcich živočíchov a rastlín bol podpísaný 3. marca 1973 vo Washingtone a začal platiť od 1. júla 1975. Pre Českú a Slovenskú Federatívnu Republiku nadobudol Dohovor CITES platnosť 28. mája 1992. Po zániku Česko-Slovenska zabezpečilo Slovensko pokračovanie členstva dňom 1. januára 1993. V súčasnosti k tomuto dohovoru pristúpilo už 176 členských štátov sveta. Je to dôsledok skutočnosti, že určité druhy, vďaka neustále narastajúcemu medzinárodnému obchodu s nimi, sa dostali na pokraj vyhubenia.
Účel dohovoru.
Účelom dohovoru je postaviť medzinárodný obchod s voľne žijúcimi živočíchmi a voľne rastúcimi rastlinami pod spoločnú kontrolu všetkých štátov sveta, aby sa zabezpečila ochrana ohrozených druhov pred úplným vyhubením vplyvom bezohľadného drancovania pre obchodné účely. Dohovor CITES obmedzuje hlavne obchod s jedincami ohrozených druhov získaných z voľnej prírody, kontroluje však i obchod so živočíchmi odchovanými v zajatí. 
Predmet ochrany.
Predmetom ochrany CITES je približne 35 000 druhov rastlín a 2 500 druhov živočíchov. Jednotlivé druhy sú zaradené do príloh podľa stupňa ohrozenosti. 
Príloha I - V prílohe sa nachádzajú druhy bezprostredne ohrozené vyhubením vo voľnej prírode. 
Príloha II - Príloha zahŕňa druhy, ktoré by mohli byť ohrozené vyhubením, keby sa obchod s nimi nereguloval. 
Príloha III - Do prílohy jednotlivé štáty aktuálne navrhujú druhy, ktoré sú ohrozené na ich území. 
Predmetom Dohovoru CITES sú všetky opice, nosorožce, medvede, mačkovité šelmy, slon africký a indický, vydry, dravé vtáky, sovy, tukany, všetky druhy papagájov s výnimkou andulky a korely, krokodíly, veľhady, pytóny, chameleóny, jašterice, morské a suchozemské korytnačky, leguány, motýle. Z rastlín sú to predovšetkým kaktusy, orchidey (s výnimkou rezaných vypestovaných rastlín), cykasy, aloy, snežienka jarná, ale aj niektoré vzácne tropické dreviny.
Dohovor CITES sa však nevzťahuje len na živé zvieratá, ale aj na uhynuté, ako aj na ich časti a produkty, ktoré sa z nich vyrábajú (surová alebo spracovaná koža, kožušina, mäso, trofeje, kabelky, peňaženky, lieky, slonovina, rohovina). Hlavnými vývoznými oblasťami sú Stredná a Južná Amerika, Afrika a Ázia. Hlavnými dovoznými oblasťami sú Severná Amerika, Európa, Ďaleký východ (Japonsko, Kórea, Čína), Stredný východ a Austrália. Najčastejšie sa obchoduje s kožami plazov, kožušinami, živými exotickými vtákmi, mušľami, koralmi, kaktusmi a orchideami. Import a export živých jeseterov, ako aj kaviáru, mäsa, kostí a ďalších derivátov z jeseterovitých rýb podlieha ustanoveniam CITES.
Ohrozené živočíchy a rastliny na Slovensku.
Z našich pôvodných živočíchov patria do prílohy I orol kráľovský, sokol sťahovavý, orliak morský a vydra riečna. Do prílohy II sú zaradené: sovy, drop fúzatý, žeriav popolavý, medveď hnedý, vlk dravý, rys ostrovid, mačka divá a jasoň červenooký. Z našich pôvodných druhov rastlín sú do príloh zaradené všetky druhy z čeľade vstavačovitých, stenbergia jesienkovitá, cyklámen fatranský a snežienka jarná.
Templin

Templin je mesto v nemeckej spolkovej krajine Brandenbursko s počtom obyvateľov 17 535 (2004). Jeho zemepisná poloha je 53°07' N 13°30' E a nadmorská výška .
Mesto bolo prvý raz spomenuté v toku 1270 („Templyn“).
Charles Greeley Abbot

Charles Greeley Abbot (* 31. máj 1872, Wilton New Hampshire† 17. december 1973, Maryland, Maryland) bol americký astrofyzik, člen Národnej AV a v rokoch 1906-1944 riaditeľ observatória vo Washingtone (Smithsonian Astrophysical Observatory). Ako prvý zmeral slnečnú konštantu. Prístrojmi vlastnej konštrukcie skúmal infračervenú časť slnečného spektra. Významné bolo najmä jeho dielo o Slnku "The Sun" (1907).
Je po ňom pomenovaný kráter Abbot na Mesiaci; zaujímavosťou je, že sa tak stalo ešte za jeho života.
ISO 639-3

ISO 639-3 je medzinárodná norma pre trojpísmenové kódy jazykov. Ide o pokračovanie existujúcich noriem ISO 639-1 a ISO 639-2 a rozširuje ich o množstvo kódov živých jazykov, historických variantov, umelých jazykov a mŕtvych jazykov.
Jarok

Jarok môže byť:
Greenpeace

Greenpeace je medzinárodná nezisková organizácia na ochranu životného prostredia založená v kanadskom meste Vancouver v roku 1971.
Greenpeace vo svete.
Greenpeace je známe vedením nenásilných kampaní za zastavenie vzdušných a podzemných jadrových pokusov a ukončenie lovu na veľryby. V posledných rokoch sa organizácia zameriava aj na iné témy ochrany životného prostredia ako globálne otepľovanie, genetické inžinierstvo, toxické látky a rad iných. Greenpeace národné a regionálne odbočky v 41 krajinách na celom svete, ktoré sú prepojené cez v Amsterdame sidliacu Greenpeace International. Organizácia dostáva finančné prostriedky od odhadovane 2,8 milióna darcov a z charitných fondov. Aby si však zachovala úplnú nezávislosť, neprijíma dary od podnikov či vládnych inštitúcií.
Greenpeace Slovensko.
Greenpeace Slovensko má kanceláriu v Bratislave, lokálne skupinky aktivistov sú v ostatných väčších mestách. Momentálne pôsobí v Greenpeace Slovensko asi 400 dobrovoľníkov.
Od roku 2004 slovenský Greenpeace rieši problém starých záťaží, lebo štátu trvá vysporiadať sa s problémom už dve desaťročia a v právnom poriadku nie je komplexne upravený. Greenpeace sa usiluje o prípravu zákona o environmentálnych záťažiach.
Niekoľko rokov rieši Greenpeace tiež prípad dopadov prípadnej ťažby uránu na životné prostredie. Ťažbu na Slovensku chystá kanadská firma Tournigan, a to v bezprostrednej blízkosti Košíc v rekreačnej lokalite Jahodná.
Ramon Llull

Ramon Llull, Raimundus Lullus alebo Raimond Lull, (* 1232, Palma de Mallorca, Španielsko – † 29. jún 1315, Palma de Mallorca) bol katalánsky básnik, mystik, filozof, alchymista a františkánsky terciár, ktorý pôsobil ako misionár medzi moslimami.
Vo svojej "Ars magna" (tzv. llullovskom umení) sa pokúsil reprezentovať najvyššie vecné a metodické pojmy pomocou umelých symbolov (písmen, figúr a pod.) a veril, že tým sa mu podarí z nich odvodiť všetky ostatné pravdy a názorne reprezentovať ich súvislosti.
Činnosť Llullovho „stroja pravdy“ spočívala v mechanickom otáčaní koncentrickych kruhov. Na každom kruhu bolo napísaných 9 všeobecnych pojmov, vyjadrených výrazmi „nebo“, „boh“, „človek“, „cnosť“, „pravda“ atď., ktoré podla Llullovho názoru zahrnovali celú oblasť poznania. Pri otáčaní kruhov vychádzali rozličné kombinácie týchto pojmov, ktoré Llull pokladal za nové pravdy. Takýmto spôsobom chcel dokázať všetky pravdy kresťanstva. Na túto ideu nadviazal Leibniz v projekte svojej univerzálnej charakteristiky: Llullov pokus vytvoriť logický stroj obsahuje racionálnu myšlienku formalizácie logickych operácií, čím sa zaradil do dejín vzniku matematickej logiky.
Llull študoval a prednášal v Paríži. Bol predstaviteľom stredovekého realizmu, ktorý uňho prechádzal do panlogizmu.
Llull dokazoval možnosť úplného splynutia filozofie s teológiou.
Kôprovský potok

Kôprovsky potok (, , ) je zdrojnica rieky Belej. Odvodňuje Kôprovú dolinu vo Vysokých Tatrách.
Je to horská bystrina, ktorá oddeľuje Západné Tatry (časť Liptovské kopy) na pravom brehu a Východné Tatry (časť Vysoké Tatry) na ľavom brehu. Spolu s Tichým potokom je zdrojnicou Belej a má dĺžku 14 km. Kôprovský potok je niekedy nesprávne označovaný ako Kôprový potok. Kôprovský potok je typom vodného toku vysokohorskej oblasti, má prechodný snehový typ režimu odtoku s nadpriemerným odtokom v apríli až júli (maximum v máji až júni) a s minimom v januári až februári.
Opis toku.
Vzniká sútokom dvoch hlavných zdrojníc, Hlinského potoka, ktorý odvodňuje Hlinskú dolinu a pramení pod sedlom Vyšným Kôprovským sedlom () a Temnosmrečinského potoka vytekajúceho z Temnosmrečinskej doliny, v nadmorskej výške . 
Dlhší Hlinský potok preteká severozápadným smerom Hlinskou dolinou a zľava priberá prítok spod Hrubého vrchu. Kratší Temnosmrečinský potok vyteká z Vyšného Temnosmrečinského plesa v nadmorskej výške , tečie na severozápad a následne vteká do Nižného Temnosmrečinského plesa. Z neho vyteká v nadmorskej výške , vytvára Vajanského vodopád a preteká pásmom kosodreviny. Pritom sa oblúkom stáča na juhozápad a pokračuje k sútoku s Hlinským potokom. 
Od ich sútoku preteká Kôprovský potok zalesneným územím najprv na západ, následne sa stáča na juhozápad a preteká širokou Kôprovou dolinou, kde postupne priberá mnohé prítoky: Vyšná Závrať (sprava), Závrať (sprava, ), prítok spod Sedla pod Krížnou, Nefcerský potok (zľava) a rozširuje svoje koryto.
Pokračuje priberajúc ďalšie prítoky, najdlhším je ľavostranný prítok zo Škaredého žľabu, bystrina sa postupne stáča na západ a tesne pred sútokom tečie na krátkom úseku na severozápad. 
Pri osade Tichá sa spája () s vodami sprava pritekajúceho Tichého potoka a ďalej tečú spoločne ako Belá.
Pôvod názvu.
Názov potoka vznikol pravdepodobne z názvu Kôprovskej doliny, ktorá ho získala z hojného výskytu kôprovníčka bezobalného ("Mutellina purpurea").
Splavnosť.
V súčasnosti nie je splavný kvôli zahataniu kmeňmi a konármi stromov spadnutých počas víchrice v decembri 2004. Za VV je splavný od cestného mosta po sútok s Tichým potokom (extrémne ťažké, zablokované koryto - WV IV+ - V).
Antonio Abetti

Antonio Abetti (* 19. jún 1846, Šempeter pri Gorici, Slovinsko – † 20. február 1928, Florencia) bol taliansky astronóm.
Životopis.
Vyštudoval matematiku a inžinierstvo na Padovskej univerzite. V roku 1879 sa oženil s Giovannou Colbachini. Mali dvoch synov, Giorgio sa tiež stal astronóm.
Zaoberal a pozičnou astronómiou. V roku 1874 sa zúčastnil na expedícii Pietra Tacchiniho na pozorovanie prechode Venuše so spektroskopom. Neskôr sa stal riaditeľom Arcetri Astrophysical Observatory a profesorom na Univerzite vo Florencii.
Adam Abrahám

Adam Abrahám (* 19. január 1901 – † 12. jún 1986) bol slovenský amatérsky astronóm, spoluzakladateľ hvezdárne v Leviciach.
Walter Sydney Adams

Walter Sydney Adams (* 20. december 1876, Kessab, Turecko – † 11. máj 1956, Pasadena, Kalifornia, USA) bol americký astronóm. Študoval spektrá hviezd, planét a medzihviezdnej hmoty. Je objaviteľom metódy určovania vzdialeností hviezd od planéty Zem na základe merania ich spektrálnych čiar.
Životopis.
Bol riaditeľom observatória na hore Mount Wilson (1923-1946). Je známy predovšetkým svojim skúmaním spektrálnej charakteristiky hviezd: napríklad sa mu podarilo dokázať, že Síriov sprievodca je biely trpaslík; spolu s Theodore Dunhamom objavil vysokú koncentráciu oxidu uhličitého v atmosfére Venuše.
John Couch Adams

John Couch Adams (* 5. jún 1819, Laneast, Spojené kráľovstvo – † 21. január 1892, Cambridge) bol britský matematik a astronóm. 
Zaoberal sa pohybom nebeských telies, konkrétne napr. pohybom Mesiaca. Nezávisle od francúzskeho astronóma Le Verriera matematicky predpovedal existenciu neznámej planéty za obežnou dráhou Urána. Takisto sa zaoberal meteorickým rojom Leoníd a geomagnetizmom. Od roku 1859 pôsobil ako profesor astronómie a geometrie na Cambridgeskej univerzite. V roku 1861 sa stal riaditeľom observatória v Cambridge. Je po ňom pomenovaný mesačný kráter, planétka 1996 Adams a vonkajší prstenec Neptúna.
George Biddell Airy

Sir George Biddell Airy (* 27. júl 1801, Alnwick, Spojené kráľovstvo – † 2. január 1892, Greenwich) bol britský fyzik a kráľovský astronóm, ktorý zreorganizoval Royal Observatory, Greenwich a doplnil ho novými prístrojmi, okrem iných aj pasážnikom na určovanie presného okamihu prechodu hviezd cez nultý poludník. Je po ňom pomenovaný kráter na Marse, v ktorom sa nachádza menší kráter, ktorým prechádza nultý poludník Marsu.
Diagram tried

Diagram tried (class diagram) je typ diagramu v jazyku UML.
Diagram tried popisuje štruktúru systému zobrazením tried a vzťahov medzi nimi.
Triedy.
Každá trieda, zobrazená ako obdĺžnik so svojim názvom uvedeným vnútri, reprezentuje časti systému alebo softvéru. Trieda môže zobrazovať svoje vlastnosti, nazývané v UML atribúty pod svojim názvom. Každý atribút je zobrazený minimálne svojim menom, môžu byť pri ňom uvedené aj jeho parametre a typ návratovej hodnoty.
Trieda môže zobrazovať aj svoje metódy, v UML nazývané operácie. Každá operácia by mala byť reprezentovaná aspoň svojim menom, môžu byť pri nej uvedené aj jej parametre a typ návratovej hodnoty.
Viditeľnosť atribútov a operácií sa označuje nasledovne:
Trieda môže mať špecifikovaný stereotyp, ktorý definuje určité vlastnosti triedy. Stereotyp je zobrazovaný nad názvom triedy medzi "značkami" « a » (napr. «control», «entity», «boundary», «interface»).
Interface je špeciálnym typom triedy, ktorá poskytuje iba definíciu funkcionality systému (operácií). Implementáciu zabezpečuje iná trieda.
Vzťahy.
Jazyk UML definuje nasledovné vzťahy v diagramoch tried.
Generalizácia.
Generalizácia alebo dedičnosť je vzťah medzi nadradenou a podradenou triedou. Grafickou reprezentáciou dedičnosti je trojuholník na konci nadradenej (rodičovskej) triedy.
Asociácia.
Asociácie sa zakresľujú medzi triedami, ale reprezentujú vzťahy medzi objektami. Úloha objektu vo vzťahu asociácie môže byť špecifikovaná na konci asociácie, ako aj na multiplicite (počet objektov, ktoré sa zúčastňujú asociácie).
Agregácia, kompozícia.
Agregácia i kompozícia sú zvláštnou formou asociácie.
Agregácia.
Agregácia nastáva, keď je trieda vytvorená ako kolekcia alebo kontajner inej triedy bez silnej závislosti životného cyklu jej inštancií. Jej grafická reprezentácia je prázdny kosoštvorec na konci nadradenej triedy.
Kompozícia.
Kompozícia je silne závislá na životnom cykle medzi objektami daných tried. Ak je zničený kontajner, je zničený aj objekt v tejto triede. Grafickou reprezentáciou kompozície je čierny kosoštvorec na konci nadradenej triedy.
Asociačná trieda.
Asociačná trieda je konštrukcia, ktorá umožňuje asociačnej väzbe mať operácie a atribúty. Grafickou reprezentáciou je trieda pripojená k asociácii prerušovanou čiarou.
Diagram komponentov

Diagram komponentov (angl. component diagram) je typ diagramu v jazyku UML.
Diagram komponentov popisuje, ako je softvérový systém rozdelený do fyzických komponentov, ako napríklad súborov, hlavičiek, linkovaných knižníc, modulov, spustiteľných programov, balíčkov a zobrazuje závislosti medzi nimi.
Diagram nasadenia

Diagram nasadenia (angl. deployment diagram) je typ diagramu v jazyku UML.
Diagram nasadenia zobrazuje hardvér použitý v systémovej inštalácii a asociácie medzi týmito komponentmi. Elementy používané v diagramoch nasadenia sú uzly (zobrazené ako kocky), komponenty (zobrazené ako obdĺžniky) a asociácie.
V UML 2.0 nie sú komponenty umiestňované do uzlov. Namiesto toho sú do uzlov umiestňované artefakty a uzly. Artefakt môže byť súbor, program, knižnica alebo databáza vytvorená alebo modifikovaná v projekte. Tieto artefakty implementujú kolekcie komponentov. Vnútorné uzly znázorňujú vykonávacie prostredia skôr ako hardvér. Príklady vykonávacích prostredí zahŕňajú interpretery jazyka a operačných systémov.
Diagram balíčkov

Diagram balíčkov (angl. package diagram) je typ diagramu v jazyku UML.
Diagram balíčkov popisuje, ako je systém rozdelený do logických zoskupení a zobrazuje závislosti medzi týmito zoskupeniami.
Za balíček sa väčšinou považuje adresár, kvôli prehľadnému členeniu systému do logických celkov.
Balíčky sú obyčajne organizované s ohľadom na maximalizovanie vnútornej koherencie v každom balíčku a na minimalizovanie externej duplicity medzi balíčkami. Pri dodržaní týchto podmienok sú balíčky dobrými spravovacími celkami. Každý balíček môže byť priradený jednotlivcovi alebo skupine a závislosti medzi nimi indikujú potrebné poradie pri vývoji.
Harvardská architektúra

Pri Harvardskej architektúre mikropočítača (na rozdiel od Von Neumannovej) je pamäťový priestor rozdelený na:
Diagram časovania

Diagram časovania (angl. timing diagram) v jazyku UML 2.0 je typ diagramu interakcie, ktorý sa zameriava na problematiku časovania.
Szilárd Németh

Szilárd Németh (* 8. august 1977, Komárno) je bývalý slovenský futbalový reprezentant.
Kariéra.
Németh začal svoju kariéru v Slovane Bratislava, kde ho viedol tréner Anton Valovič. V roku 1997 sa stal najmladším hráčom Slovana, ktorý vo veku 19 rokov opustil klub. Pôvodne mal smerovať do Sparty Praha, nakoniec prestúpil do 1. FC Košice. V oboch slovenských kluboch často skóroval a dostal sa do najlepšieho klubu tohto regiónu, do českého klubu Sparta Praha, ktorého prezidentom bol vtedy Július Rezeš. Jeho prestup do Sparty bol na tú dobu rekordný, odstupné bolo 35 miliónov Kč,
Vrátil sa na Slovensko, najprv späť do Košíc, potom do prvoligového Interu Bratislava. Počas svojho pôsobenia v Interi sa mu darilo, pod vedením trénera Bubenka získal dvakrát titul v lige (2000 a 2001). Németh obliekal dres s číslom sedemnásť a väčšinu zápasov odohral v útočnej dvojici s Babničom. Dvakrát získal korunu kráľa strelcov slovenskej ligy.
Jeho úspechy urobili dojem aj na západoeurópskych skautov. Špekulovalo sa o prestupe do Interu Miláno, nakoniec podpísal v roku 2001 5-ročnú zmluvu s popredným klubom anglickej Premiership Middlesbrough, ktorý trénoval Steve McLaren. Prestup vyšiel na 7 miliónov eur, Németh si po príchode do klubu vybral číslo 8. V FA Premier League debutoval 25. augusta 2001 v zápase proti Evertonu.
V tomto klube skóroval 28-krát v asi 150 zápasoch, ale nikdy si nevybojoval stabilné miesto v základnej zostave.
V sezóne 2005-06 mal viackrát zmeniť klub, hovorilo sa aj o prestupu k víťazovi pohára UEFA CSKA Moskva. Németh sa na začiatku sezóny zranil (proti Liverpoolu), v sezóne hral iba v 5 zápasoch bez streleného gólu. Napokon išiel na hosťovanie do francúzskeho klubu Racing Štrasburg. Po zostupu klubu do Ligue 2 si klub nemohol Németha dovoliť a tak tu ukončil svoje pôsobenie.
Pred sezónou 2006-07 podpísal dvojročnú zmluvu s bundesligovým klubom Alemannia Aachen.
V novembri 2006 utrpel vážne zranenie - embóliu pľúc po žilnej trombóze.
Počas jeho prvej sezóny tak celkovo odohral v Bundeslige 4 stretnutia, v ktorých strelil jeden gól. Aachen po sezóne zostúpil do druhej ligy. V nasledujúcej sezóne 2007-08 bol s deviatimi gólmi najlepším strelcom svojho mužstva. 19. mája 2008 predĺžil svoj kontrakt s Aachenom do konca sezóny 2009-10. Po krátkej prestáve odohral 9 zápasov za rakúsky klub Hainburg FK.
Reprezentácia.
Szilárd Németh odohral svoje prvé stretnutie v seniorskej keď mal len 19 rokov. V roku 2000 ho do vybral tréner Dušan Radolský do výberu reprezentácie do 21 rokov. Németh tak bol súčasťou tímu, ktorý sa kvalifikoval na Majstrovstvá Európy „21“ v roku 2000. Na samotných majstrovstvách skončil Slovensko štvrté. Bol pôvodnou súčasťou výberu, ktorý mal reprezentovať Slovensko na olympijských hrách v Sydney, rozhodnutie ligových klubov o nepustení hráčov na tento turnaj mu však znemožnilo účasť.
Németh bol oporou seniorskej reprezentácie v rokoch 1996 až 2006. V 59 stretnutiach strelil 22 gólov, čím držal až do júna 2010 rekord v počte strelených gólov za .
Sekvenčný diagram

Sekvenčný diagram (angl. sequence diagram) je typ diagramu jazyka UML, ktorý zobrazuje procesy, ktoré sa vykonávajú sekvenčne. Sekvenčný diagram zobrazuje sekvencie správ, ktoré sa vymieňajú medzi úlohami, ktoré implementujú chovanie systému, usporiadané v čase. Ukazujú tok riadenia medzi mnohými objektami, ktoré sa zúčastňujú kontextu scenára.
Sekvenčný diagram v UML 1.x vpravo zobrazuje sekvenciu správ v jednoduchom reštauračnom systéme. Diagram reprezentuje zákazníka objednávajúceho si jedlo a víno, pijúceho vínom, potom konzumujúcom jedlo a nakoniec zaplatí. Čiarkované čiary zhora dolu znázorňujú časovú os, čas plynie zhora dolu. Šípky znázorňujú správy od konateľa deja ostatným objektom. Napríklad, zákazník pošle správu „platiť“ pokladníkovi. Polovičné šípky znázorňujú asynchrónne volanie metód.
Sekvenčný diagram v UML 2.0 je podobný ako v UML 1.x, pridáva však možnosť modelovania variácií k štandardnému plynutiu udalostí.
Diagram komunikácie

Diagram komunikácie (angl. "communication diagram", prípadne "collaboration diagram") je typ diagramu v jazyku UML 2.0.
Je to zjednodušená verzia "diagramu kolaborácie" alebo "diagramu spolupráce" z UML 1.x.
Diagram komunikácie modeluje interakcie medzi objektami alebo časťami v rámci sekvenčných odkazov. Diagramy spolupráce reprezentujú kombináciu informácie prevzatú z diagramu tried, sekvenčného diagramu alebo diagramu použitia a popisujú tak statickú štruktúru, ako aj dynamické správanie systému.
Diagram komunikácie a sekvenčný diagram popisujú podobné informácie a zvyčajne je možné jednoducho transformovať jeden typ na druhý.
Komunikačné diagramy však používajú voľné usporiadanie objektov a odkazov podobne ako diagram objektov. Na dodržanie poradia správ v takýchto voľne usporiadaných diagramoch musia byť správy chronologicky označené číslom a umiestnené v blízkosti odkazu správy. Čítanie takýchto diagramov vyžaduje začať od správy 1.0 a pokračovať ďalšími správami.
Diagram aktivít

Diagram aktivít (angl. activity diagram) je typ diagramu v jazyku UML.
Diagramy aktivít reprezentujú obchodný a operačný model systému.
V UML 1.x je diagram aktivít variáciou stavového diagramu, kde stavy reprezentujú operácie a zmeny reprezentujú aktivity, ktoré nastanú po skončení operácie.
V UML 2.0 sa diagram aktivít podobá na diagram z UML 1.x, jeho sémantika je však založená na Petriho sieti.
Acetylén

Acetylén (systematické pomenovanie etín) je chemická zlúčenina patriaca medzi uhľovodíky, konkrétne do skupiny alkínov. Objavil ho v roku 1836 Ír Edmund Davy. Za normálnych podmienok je to plynná bezfarebná látka bez zápachu (technický acetylén má nepríjemný cesnakový zápach), ktorá so vzduchom vytvára vysoko výbušnú zmes.
Výroba.
Hydratáciou karbidu vápenatého.
Produkcia plynu je 347 litrov na 1 kg karbidu vápenatého. Výhoda je v skladovateľnosti karbidu vápenatého a rýchlej produkcii acetylénu pri jeho hydratovaní.
Využitie etínu.
Používa sa ako technický plyn pri rôznych chemických procesoch a ako palivo do plynových zváračiek a karbidových lámp; zmes acetylénu s kyslíkom horí plameňom s teplotou až 3000 °C. Pri jeho spaľovaní dochádza ku trom rôznym reakciám podľa množstva kyslíka vstupujúceho do reakcie.
Rozpoznať reakciu je možné podľa teploty plameňa a produkcie sadzí. 
V minulosti bol acetylén hlavnou surovinou na výrobu alifatických uhľovodíkov, dnes slúži predovšetkým na výrobu vinyléterov a esterov, 1,4-butándiolu.
Upozornenie.
Acetylén je síce netoxický, ale pri vyššej koncentrácii ma po vdýchnutí dusivé a mierne narkotické účinky. Pri tlaku prevyšujúcom 150 kPa (neoverené) alebo privedení do kvapalného alebo tuhého skupenstva samovoľne exploduje. Kvôli tomuto nepríjemnému javu sa vo vysokotlakových nádobách skladuje rozpustený v acetóne.
Normalizácia (databázy)

Normalizácia je proces eliminovania duplicitných údajov v relačných databázach. Správne normalizované databázy majú návrh, ktorý reflektuje pravé závislosti medzi sledovanými položkami a umožňuje rýchlu zmenu údajov bez rizika vzniku nekonzistencie.
Normálne formy.
Edgar Frank Codd pôvodne definoval 3 normálne formy. Prvá NF vyžaduje, aby boli tabuľky vytvorené z primárneho kľúča a niekoľkých atomických atribútov, druhá a tretia sa zaoberajú vzťahom nekľúčových atribútov k primárnemu kľúču. Tieto sa dajú zosumarizovať ako požiadavka, aby všetky nekľúčové atribúty boli funkčne závislé od „kľúča, celého kľúča a ničoho iného ako od kľúča“. V praxi je väčšina aplikácií v 3NF plne normalizovaná. Výskum však objavil potenciálne anomálie operácie update v databázach v 3NF. BCNF je ďalším zlepšením 3NF, ktoré sa pokúša tieto anomálie odstrániť.
Štvrtá a piata normálna forma sa zaoberajú konkrétne reprezentáciou vzťahov 1:N a M:N. Šiesta NF sa vzťahuje iba na temporálne databázy.
Prvá normálna forma (1NF).
Prvá normálna forma požaduje aby každý atribút obsahoval len atomické hodnoty, to znamená hodnoty ktoré sú ďalej nedeliteľné 
a každý riadok dát musí zároveň obsahovať jednoznačný identifikátor. (jednoduchý alebo spojený primárny kľúč) 
Druhá normálna forma (2NF).
Druhá normálna forma požaduje aby relácia bola v 1NF a zároveň každý nekľúčový atribút bol od primárneho kľúča úplne funkčne závislý (od celého kľúča, nie len od jeho podmnožiny).
Napríklad relácia:
 Študent (primárny kľúč)
 Kód predmetu (primárny kľúč)
 Názov predmetu
 Známka
nie je v 2NF, pretože názov predmetu nie je závislý od celého kľúča, ale len od jeho časti (a to od kódu predmetu). Na prevod do 2NF by bolo potrebné ju rozdeliť na dve, pričom z pôvodnej relácie by sme odstránili názov predmetu a vytvorili by sme novú reláciu:
 Kód predmetu (primárny kľúč)
 Názov predmetu
Tretia normálna forma (3NF).
Relácia je v tretej normálnej forme, pokiaľ je v 2NF a žiaden nekľúčový atribút nie je tranzitívne funkčne závislý od primárneho kľúča. To znamená že všetky neklúčové atribúty musia byť navzájom nezávislé.
Napríklad relácia:
 Kód predmetu (primárny kľúč)
 Názov predmetu
 Číslo učiteľa
 Meno učiteľa
nie je v tretej normálne forme, pretože meno učiteľa je závislé od čísla učiteľa. Prevod by opäť pozostával z dekompozície.
Štvrtá normálna forma (4NF).
Tabuľka je vo štvrtej normálnej forme vtedy, ak je v tretej normálnej forme a opisuje len jeden fakt alebo súvislosť (t. j. nespájajú sa nezávislé opakované skupiny).
Primárny kľúč

Primárny kľúč je v relačnej databáze jedinečný atribút alebo skupina atribútov, ktorý jednoznačne identifikuje každý záznam v relácii (tabuľke). Žiadne dva záznamy v konzistentne navrhnutej tabuľke nemajú zhodný primárny kľúč. V tabuľke môže byť viacero atribútov, ktoré jednoznačne identifikujú záznam, pričom jeden z nich (alebo aj iná kombinácia atribútov) sa môže použiť ako primárny kľúč.
Príkladom primárneho kľúča môže byť napríklad rodné číslo v tabuľke so zoznamom osôb. V praxi sa však takýto identifikátor nepoužíva, nie je zaručené, že každá osoba má rodné číslo a taktiež nie je zaručené, že osoby z rôznych štátov majú jedinečné rodné čísla. Ako primárny kľúč sa teda často používa automaticky generované číslo databázovým systémom.
Vytvorenie primárneho kľúča.
Primárny kľúč je definovaný v štandarde ANSI SQL Standard, ako PRIMARY KEY. Zápis na pridanie primárneho kľúča v prípade existujúcej tabuľky je definovaný v SQL:2003 takto:
Podľa štandardu môže primárny kľúč definovať aj viacero stĺpcov tabuľky, pričom každý takýto stĺpec zaradený do primárneho kľúča je štandardne definovaný ako nenulový (NOT NULL).
V prípade, ak je primárny kľúč navrhnutý v procese tvorby modelu databázy, je možné primárny kľúč tabuľky definovať priamo pri vytváraní danej tabuľky takto:
V prípade, ak primárny kľúč tvorí iba jeden atribút tabuľky, používa sa na jeho definovanie nasledujúci zápis:
Gladiator

Gladiator je slovenská rocková skupina, ktorú v roku 1989 spolu s Georgiom Babulicom založili bratia Miko, Maroš a Dušan Hladký. Členovia skupiny pochádzajú z Alekšiniec. Žánrovo sa prikláňali k metalu, medzi ich najväčšie hudobné vzory patrili skupiny Metallica a Sepultura.
Hudobná kariéra.
Po dvoch rokoch úspešného účinkovania na amatérskych koncertoch a festivaloch kapela dostala v roku 1991 od českého hudobného vydavateľstva Zeras ponuku na nahratie debutového albumu. Videoklip ku skladbe „Profitable Losses“ (1992) z tohto albumu, ktorý vyšiel pod názvom "Designation", bol prvým slovenským hudobným videoklipom, ktorý bol vysielaný v programoch americkej hudobnej stanice MTV.
Po tomto úspechu skupine vychádza hneď v nasledujúcom roku 1993 v slovenskom vydavateľstve Škvrna Records druhý thrash metalový album s názvom "Made Of Pain". Videoklip ku skladbe „My World“ bol znovu vysielaný na MTV, ale aj na nemeckom hudobnom kanáli VIVA. Skladba „My World“ je zároveň prvou, ktorá sa objavila na priečkach slovenských hitparád.
V prvej polovici 90. rokov vrcholí vo svete popularita hudobného štýlu grunge, ktorého najvýznamnejšími predstaviteľmi boli skupiny Nirvana, Pearl Jam, Soundgarden a Alice In Chains. Tento žáner bol blízky aj členom skupiny Gladiator. Bol pre nich inšpiráciou pre nové melodické nápady, a preto sa rozhodli pre zmenu ich thrash metalového štýlu. Táto skutočnosť ovplyvnila ich nasledujúce nahrávky, ktoré vyšli na treťom albume z roku 1994 pod názvom "Third Eye". Album však mal aj napriek zmene hudobného štýlu dobrú predajnosť. Skladba „In Your Head“ sa stala hitom na Slovensku aj v zahraničí. Okrem Slovenska skupina koncertovala aj v Nemecku a Francúzsku. V tomto roku odchádza zo skupiny jeden z bratov – Dušan, ktorého na poste gitaristu nahrádza Rastislav Krčmárik.
Štvrtý album skupiny, ktorý vyšiel pod názvom "Dogstime" (1996), získal päť nominácií na cenu "Grand Prix Slovensko 1997", slovenskú obdobu Grammy. Album získal dve ocenenia: "Videoklip roka 1996" za skladbu „Sweet Little Mouse“, videoklip ku ktorej vytvoril režisér Karol Vosátko, a zvukár Ján Došek získal za tento album ocenenie "Zvuk roka 1996". V tomto roku sa opäť menil gitarista skupiny – na miesto Rastislava Krčmárika prichádza Rastislav Toman. V roku 2000 bola skupina nominovaná v kategóriách "Skupina roka 1999", "Interpret roka 1999" a "Album roka 1999" – za album "… viem, kde boh spí" (1999).
Členovia.
Súčasní:
Bývalí:
Diktátor

Diktátor môže byť:
Gladiátor

Gladiátori (lat. "gladiatores" – muž s mečom, zo slova "gladius" – krátky meč používaný legionármi a niekedy gladiátormi) boli profesionálni bojovníci, ktorí pochádzali z radov otrokov a zajatcov starovekom Ríme, bojovali medzi sebou, s divými zvermi a s novými otrokmi, niekedy na život a na smrť pre zábavu divákov. Tieto boje sa odohrávali v arénach v mnohých mestách starovekého Ríma.
Gladiátori mali za sebou výcvik v boji muža proti mužovi a nie na dobývanie veľkých území, preto by proti dobre vycvičenej armáde neobstáli. Veľa historikov však tvrdí, že gladiátori v aréne až tak často nezomierali, nakoľko za smrť súpera musel gladiátor zaplatiť vysokú sumu. Preto keď ležiaci gladiátor zdvihol ruku, znamenalo to že sa vzdáva a prehral. Oveľa častejšie než gladiátori v arénach zomierali otroci.
Peter Aksamit

Peter Aksamit z Lidéřovic a Košova (* okolo 1400† 21. máj 1458, Blatný Potok po maďarsky "Sárospatak") bol český zeman a slávny vodca Bratríkov, bojovných skupín českých husitov na Slovensku.
Pochádzal z juhočeskej zemianskej rodiny a patril k tým bývalým husitským bojovníkom, ktorí sa po bitke pri Lipanoch nechali najímať do cudzích služieb. Zo začiatku bojoval ako kapitán vo vojsku Jána Jiskru z Brandýsa, ktorého si po smrti Žigmunda Luxemburského najala jeho dcéra Alžbeta, aby chránil nástupnícke práva jej syna Ladislava Pohrobka v Uhorsku.
V roku 1448 založil vojenský spolok Bratríkov. Pod jeho vedením vyplienili bratríci kartuziánske kláštory v Červenom Kláštore, pri Lechnici a Letanovciach, premonštrátsky kláštor v Jasove, augustiniánsku prepozitúru v Novom Meste nad Váhom a veľa feudálnych sídel. Medzi inými aj hrad Plaveč, odkiaľ potom Aksamit organizoval šarišských poddaných a prepadával s nimi obchodnícke karavány bardejovského a prešovského patriciátu na poľsko-slovenských hraniciach, najmä v Pieninách a na Dunajci.
Veľký rozmach Bratríckeho hnutia nastal po odchode Jiskru do zahraničia. Roku 1458 velil už Aksamit 36 poľným táborom a hradným pevnostiam s 15 až 20 000 bojovníkmi, proti pôvodným 5 000. Od mešťanov i poddaných na Slovensku vyberal poplatok a preto ho najmä patriciát slobodných kráľovských miest prenasledoval.
Na jeseň roku 1453 zorganizoval uhorský kráľovský dvor proti Aksamitovým Bratríkom vojenskú výpravu. Žoldnierskemu vojsku velil starší syn Jána Huňadyho Ladislav. Táto výprava však nebola úspešná. V Sečanoch musel Ladislav s Aksamitom vyjednávať. Po smrti kráľa Ladislava Pohrobka zasadol na uhorský trón Matej Korvín. Tento sa na jar roku 1458 vybral s početným žoldnierskym vojskom na výpravu proti Bratríkom a v bitke pri Blatnom Potoku ich porazil. V bitke padol aj Peter Aksamit.
Wings of a Butterfly

„Wings of a Butterfly“ („Rip Out The Wings Of A Butterfly“) je názov singlu z albumu "Dark Light" od fínskej skupiny HIM. Singel bol vydaný ako prvý pri vydaní albumu v roku 2005. Stal sa jeho najúspešnejším singlom, skladba dosiahla vo fínskych rebríčkoch prvú pozíciu, v Nemecku a Spojenom kráľovstve piatu, v USA sa dostal na 20. miesto. 
Video k skladbe, ktoré bolo nakrútené na Union Station v Los Angeles, bolo na päť týždňov prvom mieste vo vysielaní Rock Countdown na stanici MTV2.